text: 1800 så Danmark tabe kvartfinale i Kolding
  28 januar 2015 kl. 19.10
  Der var sat 1000 stole frem til håndbold-fans, men der deltog op mod 1800 til onsdagens event i KIF-Hallen i Kolding. Kampen endte 24-25 i spansk favør.
  Det skønner pressechef Thomas Christensen, KIF, og det er ca. 300 flere end efter den mest optimistiske forhåbning.
  Stemningen var i top.
  Før kampen blev der varmet op med forskellige håndboldting. Bl.a. kunne man måle, hvor hårdt man kan kaste med den lille læderkugle.
  TV2s Ulrik Jønsson var konferencier og stillede spørgsmål til nogle af KIF Kolding Københavns spillere.
  